ananddey/assamese-wiki-corpus huggingface dataset:
ৰাধিকা ৰয়

ৰাধিকা ৰয় (; জন্ম: ৭ মে’ ১৯৪৯) হৈছে এগৰাকী ভাৰতীয় সাংবাদিক আৰু নতুন দিল্লী টেলিভিছন (এনডিটিভি)ৰ সহ-প্ৰতিষ্ঠাতা। ছপা মাধ্যমৰ সাংবাদিকতাৰ দহ বছৰীয়া কেৰিয়াৰৰ পিছত,

কৰ্মজীৱন

ছপা মাধ্যমত ৰয়ে দহবছৰতকৈও অধিক সময় কাম কৰে। তাৰে ভিতৰত 'দ্য ইণ্ডিয়ান এক্সপ্ৰেচ' আৰু 'ইণ্ডিয়া টুডে'ৰ প্ৰকাশ উল্লেখযোগ্য।

১৯৮৮ চনত ৰাধিকা ৰয়ে 'নিউ দিল্লী টেলিভিছন' অৰ্থাৎ NDTVৰ সহ-প্ৰতিষ্ঠা কৰে। আনজন প্ৰতিষ্ঠাপক আছিল সাংবাদিক আৰু তেখেতৰ স্বামী প্ৰণয় ৰয়। প্ৰণয় ৰয়ে ৰাধিকাক “এনডিটিভিৰ নেপথ্যত থকা পৰিচালনাগত দৃষ্টি আৰু শক্তি” বুলি স্বীকৃতি দিয়ে। তেখেতে নিউজ চেনেলটোৰ প্ৰায়বোৰ কামেই চোৱা-চিতা কৰে।

ব্যক্তিগত জীৱন

ৰাধিকা ৰয়ে প্ৰণয় ৰয়ৰ লগত বৈবাহিক জীৱন আৰম্ভ কৰে। তেখেতে প্ৰণয় ৰয়ক লগ পাইছিল ৱেলহেম ছোৱালী স্কুলত। তেওঁলোকৰ তাৰা ৰয় নামেৰে এগৰাকী কন্যা সন্তান আছে।

তেখেতৰ ভগ্নী বৃন্দা কাৰাত 'Politburo of the Communist Party of India (Marxist)'ৰ সদস্যা। এইটো হৈছে ভাৰতৰ চিপিআই(এম)ৰ সিদ্ধান্ত-নিৰ্মাণকাৰী সৰ্বোচ্চ পৰিষদ।

দুৰ্নীতিৰ অভিযোগ

১৯৯৮ চনত দূৰদৰ্শনৰ উন্নীতকৰণৰ জালিয়তিৰ এটা অভিযোগ তুলি ভাৰতৰ চিবিআইয়ে এনডিটিভিৰ পৰিচালন সঞ্চালক ৰয়ক অপৰাধমূলক ষড়যন্ত্ৰৰ গোচৰ তৰে। ২০১৩ চনৰ জুলাই মাহত, ৰয় আৰু এনডিটিভিক ন্যায়ালয়ৰ পৰা অপৰাধমুক্ত ঘোষণা কৰা হয় আৰু তেওঁলোকৰ বিৰু্দ্ধে চিবিআইয়ে ভাৰতীয় দণ্ডবিধি আইনৰ ধাৰা ১২০-বিৰ অধীনত ৰুজু কৰা গোচৰৰ পৰা মুক্ত কৰা হয়।

তথ্যসূত্ৰ

শ্ৰেণী:ভাৰতৰ ব্যক্তি
শ্ৰেণী:পশ্চিমবঙ্গৰ ব্যক্তি
শ্ৰেণী:ভাৰতীয় সাংবাদিক
মদাৰ

মদাৰ (; বৈজ্ঞানিক নাম: Erythrina variegata) হৈছে ইৰিথ্ৰিনা গণৰ অন্তৰ্গত পুষ্পবৃক্ষবিশেষ। বাংলাদেশত বহু কেইটা প্ৰজাতিৰ মদাৰ গছ দেখিবলৈ পোৱা যায়।

আৱাসভূমি

উষ্ণমণ্ডলীয় আৰু নাতিশীতোষ্ণমণ্ডলীয় উভয় পৰিৱেশতই এই বৃক্ষ জন্মে। উত্তৰাঞ্চলীয় আফ্ৰিকাৰ দেশসমূহ, ভাৰতীয় উপমহাদেশ, অষ্ট্ৰেলিয়াৰ উত্তৰাঞ্চল, ভাৰত মহাসাগৰীয় দ্বীপপুঞ্জসহ প্ৰশান্ত মহাসাগৰতীৰৱৰ্তী পশ্চিমাঞ্চলীয় এলেকা পৰা আৰম্ভ কৰি ফিজিৰ পূৰ্বাংশলৈকে মদাৰ দেখা পোৱা যায়।

চিত্ৰসম্ভাৰ

তথ্য সংগ্ৰহ

শ্ৰেণী:বৃক্ষ
শ্ৰেণী:অসমৰ উদ্ভিদ
বুলডগ

বুলডগ , যাক ইংলিছ বুলডগ বা ব্ৰিটিছ বুলডগ বুলিও জনা যায়, হৈছে এক মজলীয়া আকাৰৰ কুকুৰৰ প্ৰজাতি। ই হৈছে এক পেশীবহুল, ডাঙৰ কুকুৰ যাৰ মুখখন কোঁচ খোৱা। বুলডগবোৰ জনপ্ৰিয় পোহনীয়া জন্তু; আমেৰিকান কেনেল ক্লাবৰ মতে এইবিধ কুকুৰ ২০১৭ চনত আমেৰিকা যুক্তৰাষ্ট্ৰৰ পঞ্চম জনপ্ৰিয় বিশুদ্ধ প্ৰজাতিৰ কুকুৰ।

অবয়ব

বুলডগবোৰৰ বিশেষভাৱে বহল মুৰ আৰু কান্ধ থাকে। ভ্ৰূত সাধাৰণতে ছালৰ ডাঠ ভাঁজ থাকে; ঘূৰণীয়া, ক'লা, বহল চকু; নাকৰ ওপৰেৰে ভাঁজৰ সৈতে এটা চুটি মুখ; ডিঙিৰ তলত ওলমি থকা ছাল; ওলমি থকা ওঁঠ আৰু জোঙা দাঁত।

তথ্যসূত্ৰ
কে এ বীণা

কে এ বীণা এজনী ভাৰতীয় লেখিকা, সাংবাদিক আৰু স্তম্ভলেখিকা, যিয়ে মালয়ালম ভাষাত বিভিন্ন বিষয়ত বিশেষকৈ নাৰীসকলৰ সামাজিক সমস্যাসমূহৰ ওপৰত লিখে। তেওঁ স্মৃতিকথা, আলোচনাপত্ৰ, ভ্ৰমণকাহিনী, শিশুসাহিত্য, প্ৰবন্ধ সংকলন, চুটি গল্প আৰু সাংবাদিকতা আৰু মাধ্যম বিষয়ক ইতিহাস গ্ৰন্থ ৰচনা কৰিছে। তেওঁ ভাৰত চৰকাৰৰ তথ্য আৰু সম্প্ৰচাৰ মন্ত্ৰ্যালয়ৰ অধীনস্থ আউটৰিচ এণ্ড কমিউনিকেচন ব্যুৰ’ৰ উপ-সঞ্চালক হিচাপে কৰ্মৰত আছিল আৰু বৰ্তমান অৱসৰপ্ৰাপ্ত। তেওঁৰ স্বামী বাইজু চন্দ্ৰন দূৰদৰ্শন তিৰুবনন্তপুৰমৰ উপ-সঞ্চালক আছিল।

পেছাগত জীৱন

বীণাই স্কুলীয়া দিনতেই লিখা আৰম্ভ কৰে আৰু মাত্ৰ ১৩ বছৰ বয়সতে ‘বীণা কান্দা ৰাছিয়া’ নামৰ ভ্ৰমণকাহিনী সম্পূৰ্ণ কৰে। ই ১৯৮১ চনত প্ৰকাশ পায়।

বঁটা আৰু সন্মান

২০১০ – আকাশবাণী বাৰ্ষিক বঁটা (শ্ৰেষ্ঠ চিত্ৰনাট্য), প্ৰসাৰ ভাৰতী
২০১৪ – লাডলী মিডিয়া বঁটা (ডিজিটেল আৰু মুদ্ৰণ), জাতিসংঘ জনসংখ্যা পুঁজি আৰু পপুলেচন ফাৰ্ষ্ট
২০১৬ – ভি. কে. মাধৱনকুট্টি বঁটা, তিৰুবনন্তপুৰম প্ৰেছ ক্লাব
২০২৩ – কেৰালা বাল সাহিত্য একাডেমি বঁটা (শিশুসাহিত্য)

নিৰ্বাচিত গ্ৰন্থ

‘বীণা কান্দা ৰাছিয়া’ (১৯৮১) – ভ্ৰমণকাহিনী
‘ব্ৰহ্মপুত্ৰয়িলে ভীডু’ (২০০৮) – ভ্ৰমণকাহিনী
‘ৰেডিঅ’ কথয়ুম কালায়ুম’ (২০০৮) – মালয়ালম ৰেডিঅ’ সম্প্ৰচাৰ ইতিহাস
‘বশীৰ এন্না অনুগ্ৰহম’ (২০১৩) – স্মৃতিকথা
‘চুভাডুকল’ (২০১৫) – ভ্ৰমণকাহিনী
‘কুট্টিক্কালম’ (২০১৭) – স্মৃতিকথা
‘মিলিয়ুডে আকাশম’ (২০২২) – শিশুসাহিত্য
‘ভেনালিল পুথা মাৰাম’ (২০২৩) – শিশুউপন্যাস

তথ্যসূত্ৰ

শ্ৰেণী:ভাৰতীয় সাংবাদিক
শ্ৰেণী:লেখিকা
মুক্তিনাথ শৰ্মা বৰদলৈ

মুক্তিনাথ শৰ্মা বৰদলৈ , ১৯১০-১৯৭৭) অসমৰ এগৰাকী সংগীতজ্ঞ। অসমীয়া আধুনিক সংগীত জগতলৈ তেওঁ‌ অৱদান আগবঢ়াই গৈছে। তেওঁ সংগীতজ্ঞ কীৰ্তিনাথ শৰ্মা বৰদলৈৰ পুত্ৰ। এই পিতা-পুত্ৰৰ যুটিয়ে অসমীয়া সংগীতৰ ধাৰাটোক এক অনন্য মাত্ৰা প্ৰদান কৰিছিল। জ্যোতিপ্ৰসাদ আগৰৱালাই তেওঁৰ প্ৰথমখন নাটক শোণিত কুঁৱৰীৰ পাতনিত কীৰ্তিনাথ শৰ্মা বৰদলৈ আৰু মুক্তিনাথ শৰ্মা বৰদলৈৰ কথা উল্লেখ কৰিছে।

মুক্তিনাথ শৰ্মা বৰদলৈয়ে সৰুৰে পৰা দেউতাকৰ সান্নিধ্যত থাকি সাহিত্য - সংস্কৃতিৰ বাটত মনোনিৱেশ কৰিছিল। তেওঁ একাধাৰে গীতিকাৰ, সুৰকাৰ,গীতি-নাট্যকাৰ, শিশু সাহিত্যিক, কবি, শিক্ষাবিদ ৰূপে প্ৰতিষ্ঠা লাভ কৰিবলৈ সক্ষম হয়।

মুক্তিনাথ শৰ্মা বৰদলৈয়ে প্ৰায় দুকুৰি গীত ৰচনা কৰাৰ লগতে ইয়াৰে প্ৰায়বিলাকতে সুৰো সংযোজন কৰিছিল। আকাশবাণীৰ জৰিয়তে তেওঁৰ গীত প্ৰচাৰ হোৱাৰ লগতে সমসাময়িক কেইবাগৰাকীও জনপ্ৰিয় তথা প্ৰতিষ্ঠিত শিল্পীয়ে তেওঁৰ গান গ্ৰামোফোন ৰেকৰ্ডত বাণীবদ্ধ কৰিছিল। তেওঁৰ গান যিসকল শিল্পীয়ে তেতিয়া বাণীবদ্ধ কৰিছিল অথবা আকাশবাণীৰ জৰিয়তে পৰিৱেশন কৰিছিল তাৰ ভিতৰত তলৰ তালিকাভুক্ত শিল্পীসকল উল্লেখনীয় -

শিল্পী ৰচনাকাল বাণীবদ্ধ/প্ৰচাৰকাল
বীৰেন্দ্ৰনাথ দত্ত(বেলিমাৰ যায় আই যশোমতী) ১৯৫৫ ১৯৬০
দীপালী বৰঠাকুৰ( (জোন-ধলে জোনালীতে,সুৰকাৰ:ৰুদ্ৰ বৰুৱা) ১৯৬০ ১৯৬৪
বীণা ভাগৱতী (কিয় বাৰু হাহোঁ কিয় বাৰু কান্দো) ১৯৬৫ ১৯৬৬

প্ৰকাশিত গ্ৰন্থ

এই পিতা-পুত্ৰ যুটিয়ে একেলগে ৰচনা কৰা আৰু মঞ্চস্থ কৰা নৃত্য-নাটিকা হৈছে -
লুইত কোঁৱৰ (১৯৩০)
সুৰবিজয় (১৯৩৪)
মেঘাৱলী (১৯৪১)

তথ্য সংগ্ৰহ

শ্ৰেণী:অসমৰ ব্যক্তি
শ্ৰেণী:মৃত ব্যক্তি
বিপৰীতকামিতা

বিপৰীতকামিতা বুলিলে বিপৰীতলিংগৰ ব্যক্তিৰ প্ৰতি "প্ৰেম, আৱেগিক আকৰ্ষণ, যৌন আকৰ্ষণ অথবা যৌন আচৰণ"ক বুজায়। যৌন অভিমুখীতা হিচাপে বিপৰীতকামিতা বুলিলে মূলত বিপৰীতলিংগৰ ব্যক্তিৰ প্ৰতি "স্নেহ বা প্ৰণয়ঘটিত এক ধৰণৰ যৌন প্ৰৱণতা"ক বুজায়। এই ধৰণৰ সম্পৰ্কৰ ভিত্তিত গঢ় লৈ উঠা ব্যক্তিগত বা সামাজিক পৰিচিতি বা এই ধৰণৰ আচৰণ আৰু পৰস্পৰ বিপৰীত জাতীয় ব্যক্তিসকলক লৈ গঠিত সম্প্ৰদায়কো এই শব্দৰ দ্বাৰা নিৰ্দেশ কৰা হয়।

বিপৰীতকামিতা বা বিপৰীতকামী শব্দটো সাধাৰণতে মানব প্ৰজাতিৰ ক্ষেত্ৰত ব্যৱহাৰ কৰা হলেও বাস্তৱিকতে ই সকলো স্তন্যপায়ী প্ৰাণীৰ মাজত দেখা পোৱা যায়। গঠনগত বা শব্দতত্ত্বীয়ভাবে বিপৰীতকামিতা আৰু বিষমকামিতা শব্দদুটা বিপৰীত (ভিন্ন) আৰু বিষম (সমান নহয় এনে) শব্দ দুটাৰ পৰা আহিছে, যাৰ সৈতে কামিতা (যৌনতা) শব্দটো যুক্ত হৈ শব্দটো গঠিত হৈছে।

তথ্য সংগ্ৰহ

শ্ৰেণী:যৌন অভিমুখিতা
কমলা (১৯৮৪ চলচ্চিত্ৰ)

কমলা ১৯৮৪ৰ চনত জগমোহন মুন্ধ্ৰে প্ৰযোজিত আৰু পৰিচালিত এখন হিন্দী ছবি, য'ত দীপ্তি নাভাল, শাবানা আজমী, মাৰ্ক জুবেৰে মুখ্য চৰিত্ৰত অভিনয় কৰিছে। নাভালৰ চৰিত্ৰৰ নামেৰে ছবিখনৰ নামকৰণ কৰা হৈছে। বিজয় তেণ্ডুলকাৰে ১৯৮১ চনত তেওঁৰে ৰচিত একে নামৰ নাটকৰ আধাৰত কমলাৰ চিত্ৰনাট্য ৰচনা কৰে।

প্লট

দিল্লীৰ সাংবাদিক জয়সিংহ যাদৱে (মাৰ্ক জুবেৰ) গম পায় যে আজিলৈকে মধ্যপ্ৰদেশৰ এখন গাঁৱত দেহৰ ব্যৱসায় চলি আছে, আৰু ভুক্তভোগীসকল ভীল জনগোষ্ঠীৰ ছোৱালী। যিকোনো উৎসুক সাংবাদিকৰ দৰেই তেওঁ গাঁওখনলৈ যাত্ৰা কৰে; তাৰ পিছত সঁচাকৈয়ে কমলা (দীপ্তি নাৱাল) নামৰ ছোৱালী এজনী কিনি দিল্লীত থকা নিজৰ ঘৰলৈ লৈ আহে। যিহেতু তেওঁৰ উদ্দেশ্য সৎ, সেয়েহে কিছুদিন পিছত তেওঁ এখন সংবাদমেল অনুষ্ঠিত কৰে, য'ত তেওঁ গাঁওখনত চলি থকা প্ৰকৃত অন্যায়ৰ বিষয়ে প্ৰকাশ কৰে।

সমালোচকৰ প্ৰতিক্ৰিয়া

মুক্তিৰ লগে লগে কমলাই উচ্চ প্ৰশংসা লাভ কৰে। টাইমছ অফ ইণ্ডিয়াই এটা লেখাত কয় যে, "দীপ্তী নাভালক চকু দুটা ডাঙৰ কৰিবলৈ, ভয় খোৱা শহাপহুৰ দৰে কঁপিবলৈ আৰু মুকুতাৰ দৰে হাঁহি মাৰিবলৈ মাতি অনা হৈছে। তেওঁ এই কামবোৰ দক্ষতাৰে কৰে।" ইণ্ডিয়ান এক্সপ্ৰেছত লিখিছে, "দীপ্তি নাভাল আৰু মাৰ্ক জুবেৰৰ পৰা বিশ্বাসযোগ্য – হয়তো উল্লেখযোগ্য – অভিনয় আদায় কৰাৰ বাবে মুন্ধৰাক প্ৰশংসা কৰা উচিত – যাৰ প্ৰতিভা এতিয়ালৈকে লুকাই আছে।"

তথ্য সংগ্ৰহ

বাহ্যিক সংযোগ

শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:হিন্দী চলচ্চিত্ৰ
শ্ৰেণী:১৯৮৪ বৰ্ষৰ চলচ্চিত্ৰ
অমৃত ভাৰত এক্সপ্ৰেছ

অমৃত ভাৰত এক্সপ্ৰেছ হৈছে ভাৰতীয় ৰে'লৱেৰ দ্বাৰা পৰিচালিত এক নো-ফ্ৰিল চুপাৰফাষ্ট এক্সপ্ৰেছ সেৱা। ই হৈছে ৮০০ কি.মি. (৫০০ মাইল)তকৈ অধিক দূৰত্বত থকা চহৰ সমূহক সংযোগ কৰা বা বিদ্যমান সেৱাৰ সৈতে ভ্ৰমণ কৰিবলৈ দহ ঘণ্টাতকৈ অধিক সময় লোৱা এক অ-শীততাপ নিয়ন্ত্ৰিত, কম ব্যয়ৰ, স্লিপাৰ তথা অসংৰক্ষিত সেৱা। ৰেলছেটত দুটা লোকোমোটিভ থাকে, প্ৰতি দিশতে এটাকৈ আৰু ২২ টা ডবা যাৰ সৰ্বাধিক অপাৰেটিং স্পীড ১১০-১৩০ কি.মি./ঘণ্টা ৬৮-৮১ মাইল প্ৰতি ঘণ্টা)। ৰেলখনৰ বাণিজ্যিক সেৱা ২০২৪ চনৰ ১ জানুৱাৰীত আৰম্ভ হয়।

ইতিহাস

জুলাই ২০২৩-ত, ভাৰতীয় ৰে'লৱেই স্লিপাৰ আৰু দীৰ্ঘ দূৰত্বৰ ভ্ৰমণৰ বাবে সাধাৰণ সুবিধাৰ সৈতে এখন শীততাপ নিয়ন্ত্ৰিত ৰেলৰ পৰিকল্পনা ঘোষণা কৰে। ৰেল-ছেটবোৰ চেন্নাইৰ ইণ্টিগ্ৰেল কোচ ফেক্টৰীয়ে প্ৰতিখন ৰেল-ছেটত ₹৬৫ কোটি (৮.১ নিযুত আমেৰিকান ডলাৰ) ব্যয়েৰে নিৰ্মাণ কৰে। প্ৰথমখন ৰেল ২০২৩ চনৰ ৩০ ডিচেম্বৰত ফ্লেগ অফ কৰা হৈছিল আৰু ২০২৪ চনৰ ১ জানুৱাৰীত বাণিজ্যিক সেৱাত প্ৰৱেশ কৰিছিল।

ৰেক

অমৃত ভাৰত ৰে'লসমূহ শীততাপ নিয়ন্ত্ৰিত দ্বিতীয় শ্ৰেণী আৰু থ্ৰী-টায়াৰ শ্লীপাৰ ডবাৰ সৈতে উন্নীত কৰা হৈছে। ডবাবোৰ চেন্নাইৰ ইণ্টিগ্ৰেল কোচ ফেক্টৰীৰ দ্বাৰা নিৰ্মাণ কৰা হয়। অন্যান্য ভাৰতীয় ৰেলৰ তুলনাত, ৰেল-ছেটবোৰত পুছ-পুল কনফিগাৰেচনত দুয়ো মূৰত এটাকৈ লোকোমোটিভ থাকিব, যাৰ ফলত উন্নত গতিবেগ পাবলৈ সক্ষম হ'ব আৰু দিশ পৰিৱৰ্তনৰ ক্ষেত্ৰত কম টাৰ্নএৰাউন্ড সময় ল’ব। চিত্তৰঞ্জন লোকোমোটিভ ৱৰ্কছৰ দ্বাৰা নিৰ্মিত কম্পন প্ৰতিৰোধ ইঞ্জিনৰ সৈতে দুটা ডব্লিউএপি-৫ লোকোমোটিভৰ দ্বাৰা ৰেল-ছেটবোৰ চালিত হ'ব।

প্ৰতিটো ৰেল-ছেটত ২২ টা ডবা থাকে: ১২ টা থ্ৰী-টায়াৰ শ্লীপাৰ শ্ৰেণী, আঠটা দ্বিতীয় শ্ৰেণী আৰু দুটা লাগেজ ডবা। ডবাবোৰত বৈদ্যুতিক বিপনী, পঢ়া লাইট, চিচিটিভি কেমেৰা, জৈৱ-ভেকুৱাম শৌচালয়, চেন্সৰ-আধাৰিত পানীৰ টেপ আৰু যাত্ৰী তথ্য প্ৰণালী আছে। স্থিৰতা আৰু সুৰক্ষাৰ সুবিধাৰ বাবে ৰেলখন আৰম্ভ আৰু ৰখাৰ সময়ত শ্বক পৰিহাৰ কৰিবলৈ ৰেল-ছেটবোৰত অৰ্ধ-স্থায়ী ক’পলাৰ  আৰু সম্পূৰ্ণৰূপে আৱৰি থকা ভেষ্টিবিউল থাকিব। [11] ৰেলসমূহ সৰ্বাধিক অনুমোদিত গতিত (এমপিএছ) ১৩০ কি.মি./ঘণ্টাত চলিব

সেৱাসমূহ

২০২৩ চনৰ ৩০ ডিচেম্বৰত অযোধ্যা ধাম জংচনৰ পৰা ৰেলখন ফ্লেগ অফ কৰে তেতিয়াৰ প্ৰধানমন্ত্ৰী নৰেন্দ্ৰ মোদীয়ে ৷ প্ৰথম বাণিজ্যিক সেৱা ২০২৪ চনৰ ১ জানুৱাৰীত আৰম্ভ হৈছিল।

Train name
Train number
Origin station
Terminal station
Operator
Halts
Frequency
Distance
Travel time
Speed
Inaugural run

Maximum
Average
1
Darbhanga – Anand Vihar Terminal Amrit Bharat Express
15557/15558
Darbhanga Junction
Anand Vihar Terminal
ECR
18
Bi-Weekly

20h 40m

30 December 2023

2
Malda Town – SMVT Bengaluru Amrit Bharat Express
13433/13434
SMVT Bengaluru
Malda Town
ER
32
Weekly

45h 10m

লগতে চাওক

বন্দে ভাৰত এক্সপ্ৰেছ

তথ্যসূত্ৰসমূহ

বাহ্যিক সংযোগসমূহ
সদাশিৱ

সদাশিৱ শৈৱবাদৰ শৈৱ সিদ্ধান্ত পৰম্পৰা অনুসৰি পৰম ব্ৰহ্ম বা পৰমেশ্বৰ। তেওঁক পৰমশিৱ নামেৰেও জনা যায়। সদাশিৱ সৰ্বব্যাপী, পৰম আৰু শিৱৰ সৰ্বোচ্চ ৰূপ। তেওঁ অনুগ্ৰহ আৰু বিলয় (বৌদ্ধিক অজ্ঞানতা, কৰ্ম আৰু মায়াৰ পৰা আবুৰ) প্ৰদানেৰে আশিস দান কৰে। এই দুই কাৰ্য পঞ্চকৃত্য অৰ্থাৎ শিৱৰ পাঁ‌চটা মুখ্য পবিত্ৰ কাৰ্যৰ চতুৰ্থ আৰু পঞ্চম কাৰ্য। সদাশিৱক সাধাৰণতে পঞ্চশিৰ আৰু দশ ভূজাৰে সৈতে চিত্ৰিত কৰা হয় আৰু এই ৰূপ শিৱৰ পঞ্চবিংশ মূৰ্তিৰ অন্যতম। শৈৱপন্থাৰ আগম পুথিসমূহত কোৱা হৈছে যে শিৱলিংগ আৰু বিশেষতঃ মুখলিংগ সদাশিৱৰ আন এক ৰূপ।

চিত্ৰায়ন

সদাশৱৰ ধাৰণা আৰু ৰূপ প্ৰথম অৱস্থাত দক্ষিণ ভাৰতৰ পৰাই উদ্ভৱ হৈছিল যদিও ভাৰত আৰু দক্ষিণ-পূব এছিয়াৰ বিভিন্ন প্ৰান্তৰ পৰা সদাশৱৰ বহুতো প্ৰাচীন ভাস্কৰ্য্য লাভ কৰা হৈছিল। সেন বংশৰ সময়ছোৱাত বংগ অঞ্চলত দক্ষিণ ভাৰতত উদ্ভুত সদাশিৱৰ পূজা ব্যাপকভাৱে প্ৰচলিত আছিল বুলি বিশ্বাস কৰা হয়। সদাশিৱক সাধাৰণতে মুখলিংগৰ ৰূপে প্ৰতিনিধিত্ব কৰে আৰু তেওঁৰ মুখৰ সংখ্যা একৰ পৰা পাঁচখনলৈ হ'ব পাৰে। প্ৰয়াগৰাজৰ ওচৰৰ ভীতাত পাঁচখন মুখৰ লিংগ হিচাপে সদাশলশিৱৰ প্ৰথমটো ভাস্কৰ্য্য পোৱা গৈছিল আৰু ই খ্ৰীষ্টীয় দ্বিতীয় শতিকাৰ। তেওঁৰ পাঁচখন মুখ ঈশান, তৎপুৰুষ, বামদেৱ, অঘোৰ আৰু সত্যজঁ‌টা পঞ্চব্ৰহ্ম (পাঁচজন সৃষ্টিকৰ্তা) নামেৰে জনাজাত। ইয়াৰে চাৰি দিশৰ ফালে চাৰিখন মুখ আছে আৰু এখন মুখৰ নিষ্কাল (নিৰাকাৰ) পৰাশিৱৰ পৰা ওপৰলৈ নিৰ্গমন হৈছে। ২৮খন শিৱাগমৰ প্ৰথম আগাম কামিগা আগামত সদাশিৱৰ পাঁচখন মুখ আৰু দহখন হাত থকা বুলি চিত্ৰিত কৰা হৈছে। তেওঁৰ পাঁচখন সোঁহাতত ত্ৰিশূল, কুঠাৰ, খটভংগ, বজ্ৰ আৰু অভয় মুদ্ৰা থকাৰ বিপৰীতে পাঁচখন বাওঁহাতত সৰ্প, এবিধ টেঙাজাতীয় ফল, নীলোৎপল, ডম্বৰু, ৰুদ্ৰাক্ষৰ মালা আৰু বৰদা মুদ্ৰা দেখা যায়। সদাশিৱৰ সহধৰ্মিণী হৈছে দেৱী মহাগায়ত্ৰী। তেওঁ পাৰ্বতীৰ এক ৰূপ যাক আগাম পুথিসমূহত প্ৰায়ে মনোন্মণি বুলি জনা যায়। তেওঁক কেতিয়াবা দ্বিভুজা আৰু সদাশিৱৰ কোলাত আসন গ্ৰহণ কৰা ৰূপত চিত্ৰিত কৰা হয়।

তথ্য সংগ্ৰহ

গ্ৰন্থপঞ্জী

শ্ৰেণী:হিন্দুধৰ্মৰ দেৱ দেৱী
ভাৰতীয় শংখচূড় সাপ

ভাৰতীয় শংখচূড় সাপ (বৈজ্ঞানিক নাম: Bungarus caeruleus) ভাৰতীয় উপমহাদেশত স্থানীয়ভাবে পোৱা ইলাপিডি (Elapidae) পৰিয়ালৰ অন্তৰ্গত এবিধ বিষধৰ সাপৰ প্ৰজাতি। ইয়াক কমন ক্ৰেইট (Common krait) আৰু বেংগল ক্ৰেইট (Bengal krait) বুলিও কোৱা হয়। ই পাকিস্তান, ভাৰত আৰু বাংলাদেশত সৰ্বাধিক মানৱ দংশন কৰা চাৰিবিধ বৃহৎ ভাৰতীয় সাপৰ ভিতৰত অন্যতম। অসমত ইয়াক সৰু শংখচূড় আৰু সৰু শঁকা বুলিও জনা যায়।

বিৱৰণ

সাধাৰণ ক্ৰেইট সাপৰ গড় দৈৰ্ঘ্য ০.৯ মিটাৰ (২ ফুট ১১ ইঞ্চি), কিন্তু ই ১.৭৫ মিটাৰলৈকেও (৫ ফুট ৯ ইঞ্চি) বৃদ্ধি পাব পাৰে। সাধাৰণতে ইহঁতৰ মতাসাপবোৰ মাইকীসাপতকৈ দীঘল তথা নেজো সমানুপাতিকভাৱে দীঘল। মূৰটো চেপেটা আৰু ডিঙিটো প্ৰায়েই দেখা নাযায়। শৰীৰটো নলীৰ দৰে, নেজৰ ফালে ক্ষীণ। নেজ চুটি আৰু ঘূৰণীয়া। চকু দুটা যথেষ্ট সৰু আৰু চকুৰ মণি ঘূৰণীয়া। দেহৰ বাকলিবোৰ অতি চিকচিকিয়া আৰু মেৰুদণ্ডৰ শাৰীটো স্পষ্টভাৱে ডাঙৰ তথা ষড়ভুজাকৃতিৰ।

এই সাপৰ দেহৰ বৰণ সাধাৰণতে ক'লা বা নীলা-ক'লা, দেহত প্ৰায় ৪০ ডালমান পাতল, বগা পথালি ৰেখা থাকে। এই ৰেখাবোৰ মূৰৰ ফালে অস্পষ্ট বা কেতিয়াবা নাথাকিবও পাৰে। কেতিয়াবা বৰণহীন প্ৰকাৰো দেখা পোৱা যায় যদিও এয়া অত্যন্ত বিৰল। বগা পথালি ৰেখাৰ আৰ্হিটো ডেকা সাপৰ ক্ষেত্ৰত সম্পূৰ্ণ, সুনিৰ্দিষ্ট, আৰু আগফালেও স্পষ্টকৈ দেখা পোৱা যায়; বয়স্ক সাপৰ ক্ষেত্ৰত সংকীৰ্ণ বগা ৰেখাবোৰ মেৰুদণ্ডৰ ওচৰত এটা স্থায়ী ফুটৰ সৈতে বগা সংযুক্ত ফুটৰ শৃংখলা হিচাপে দেখা পোৱা যায়। চকুৰ সন্মুখত বগা দাগ থাকিব পাৰে; ওপৰৰ ওঁঠ আৰু পেটৰ বৰণ বগা।

ই পথাৰ আৰু কম ঘাঁহনিৰ অৰণ্যৰ পৰা আৰম্ভ কৰি বসতিপ্ৰধান অঞ্চললৈকে বিভিন্ন ধৰণৰ বাসস্থানত বাস কৰে। ই উঁইৰ হাফলু, ইটাৰ দম, নিগনিৰ গাঁত আৰু আনকি মানুহৰ ঘৰৰ ভিতৰতো বাস কৰে। এই সাপৰ ২–৩ মিলিগ্ৰাম (০.০৩১–০.০৪৬ গ্ৰাম) মাত্ৰাৰ বিষে এজন মানুহৰ মৃত্যু ঘটাব পাৰে।

কমন ক্ৰেইট এবিধ নিশাচৰ সাপ, গতিকে দিনৰ পোহৰত মানুহৰ সন্মুখীন হোৱাটো খুব কমেইহে দেখা যায়; মূলতঃ ৰাতিৰ ভাগতহে এই সাপে দংশন কৰে। সাধাৰণতে ইয়াৰ কামোৰৰ ফলত খুব কম বিষ হয় বা একেবাৰেই নিবিষাই, যাৰ বাবে ভুক্তভোগীয়ে এই দংশনক উপেক্ষা কৰে। সাধাৰণতে, এই সাপৰ দংশনৰ ফলত পেটৰ তীব্ৰ বিষ হ’ব পাৰে আৰু ক্ৰমান্বয়ে পক্ষাঘাত হোৱা দেখা যায়। চিকিৎসা নকৰিলে এই সাপে কামোৰাৰ প্ৰায় ৪–৮ ঘণ্টাৰ পিছত মানুহৰ মৃত্যু হ’ব পাৰে। মৃত্যুৰ কাৰণ হৈছে সাধাৰণ শ্বাস-প্ৰশ্বাসজনিত বিকলতা, অৰ্থাৎ শ্বাসৰুদ্ধ হোৱা। এই সাপে কামোৰৰ কেইটামান লক্ষণ হ’ল কামোৰৰ ১–২ ঘণ্টাৰ ভিতৰত মুখৰ মাংসপেশীবোৰ টান হোৱা আৰু ভূক্তভোগীয়ে দেখা বা কথা ক’ব নোৱাৰা হোৱা। ক্লিনিকেল টক্সিক’লজীৰ এক অধ্যয়নত চিকিৎসা নকৰাৰ বাবে এই সাপৰ দংশনত হোৱা মৃত্যুৰ হাৰ ৭০-৮০% বুলি কোৱা হৈছে।

লগতে চাওক

শংখচূড় সাপ
ডাঙৰ ক'লা শংখচূড় সাপ
সৰু ক'লা শংখচূড় সাপ

তথ্য সংগ্ৰহ

শ্ৰেণী:বিষধৰ সৰীসৃপ
শ্ৰেণী:সাপ
ধৰ্ম্মেশ্বৰী দেবী

ধৰ্মেশ্বৰী দেৱী বৰুৱানী (১৮৯২-১৯৬০)। অসমত সেই সময়ত স্ত্ৰী-শিক্ষাৰ বিশেষ প্ৰসাৰ নথকা হেতুকে আহোম ৰাজত্বৰ শেষ স্বৰ্গদেউ কন্দৰ্পেশ্বৰ সিংহৰ মোক্তাৱ যজ্ঞেশ্বৰ শৰ্মাই, ঘৰতেই কন্যাৰ শিক্ষাৰ সু-ব্যৱস্থা কৰি দিছিল।

সাহিত্য-চৰ্চা

‘বাঁহী’, ‘ঘৰ-জেউতি’ আদি আলোচনীত প্ৰকাশিত হোৱা কবিতাবোৰৰে ‘ফুলৰ শৰাই’ নামৰ তেওঁৰ প্ৰথমখন কাব্যগ্ৰন্থ ১৯২৯ চনত প্ৰকাশ পায়। ‘অশ্ৰুধাৰা’ আৰু জীৱনতৰী নামৰ তৃতীয় আৰু চতুৰ্থ কাব্যগ্ৰন্থ দুখন কবিৰ মৃত্যুৰ পিছতহে ১৯৬৩ চনত একেলগে প্ৰকাশ পায়।

‘জীৱনতৰী’ৰ ৰূপকাত্মক কবিতাসমূহৰ তুলনাত ‘অশ্ৰুধাৰা’ৰ কবিতাসমূহ ‘ফুলৰ শৰাই’ আৰু ‘প্ৰাণৰ পৰশ’ৰ দৰেই ৰহস্যধৰ্মী। তেখেতৰ ইপ্সিত চিৰসুন্দৰজনৰ পৰা অসম, ভাৰত তথা মাতৃ জাতিলৈকে সকলোৱে তেওঁৰ কবিতাসমূহত স্থান পাইছে। ‘জীৱনতৰী’ৰ কবিতাত তেওঁ ভগৱানক সৰ্বস্ব সপি দি ভৱসিন্ধু পাৰ কৰি নিয়াৰ প্ৰাৰ্থনা জনাইছে; ‘মোৰ ই জীৱনতৰী পাৰ কৰা তুমি হৰি পখীৰূপে হৈ কৰ্ণধাৰ কিন্তু বিবাহৰ কিছুবছৰ পিছৰেপৰা শাৰীৰিক ভাৱে অক্ষম হৈ পৰে। ইয়াৰ পিছত তেওঁ ৰোগশয্যাত পৰি থাকিয়ে সাহিত্য সাধনা কৰিবলৈ লয়।।

বঁটা

১৯৫৬ চনত অসম সাহিত্য সভাই ধৰ্মেশ্বৰী দেৱী বৰুৱানীক কাব্য ভাৰতী উপাধিৰে বিভূষিত কৰে।

মৃত্যু

একৈশ বছৰ ধৰি ৰোগশয্যাৰ পৰাই কাব্য চৰ্চা কৰা কবি গৰাকীৰ, ১৯৬০ চনৰ ৯ মাৰ্চত ৬৮ বছৰ বয়সত মৃত্যু হয়।

তথ্য সংগ্ৰহ

শ্ৰেণী:অসমীয়া কবি
শ্ৰেণী:অসমৰ ব্যক্তি
শ্ৰেণী:অসমৰ পাব্লিক ডমেইনৰ অন্তৰ্ভুক্ত লিখক
কে পি জানকী আম্মাল

কে পি জানকী আম্মাল (১৯১৭-১৯৯২) ভাৰতীয় কমিউনিষ্ট পাৰ্টি (মাৰ্ক্সবাদী)ৰ এগৰাকী ৰাজনীতিবিদ আৰু সৰ্বভাৰতীয় গণতান্ত্ৰিক মহিলা সন্থা সভানেত্ৰী আছিল। ১৯৬৭ চনত তেওঁ তামিলনাডু বিধানসভাত মাদুৰাই-পূবক প্ৰতিনিধিত্ব কৰিছিল।

প্ৰাথমিক জীৱন

১৯১৭ চনত পদ্মনাভন আৰু লক্ষ্মীৰ একমাত্ৰ সন্তান হিচাপে কে পি জানকী আম্মালে জন্মগ্ৰহণ কৰিছিল। তেওঁৰ প্ৰাৰম্ভিক জীৱনটো দৰিদ্ৰতাৰ মাজেৰে পাৰ হৈছিল। ৮ বছৰ বয়সত তেওঁৰ মাকৰ মৃত্যু হয়, আৰু তেওঁক আইতাকৰ দ্বাৰা লালিত পালিত হয়। অষ্টম শ্ৰেণীত থাকোঁতে তেওঁ স্কুল এৰিছিল৷ ইয়াৰ পিছত তেওঁ সংগীতৰ লগত জড়িত হয়। তেওঁ পিছলৈ মুখ্য অভিনেত্ৰী হিচাপে পৰিগণিত হয় আৰু ৫০ টকাৰো অধিক উপাৰ্জন কৰে। প্ৰতিটো প্ৰদৰ্শনৰ বাবে তেওঁ ৩০০ টকা লাভ কৰিছিল। তেওঁ মঞ্চত এছ.এছ.বিশ্বনাথদাসৰ সৈতে মিলি জাতিভিত্তিক অস্পৃশ্যতাৰ বিষয়টোক সম্বোধন কৰিছিল।

তেওঁ সত্যাগ্ৰহ আন্দোলনৰ অন্যতম সক্ৰিয় ৰাজনৈতিক সদস্য আছিল। ১৯৩৬ চনত কংগ্ৰেছ দলত যোগদান কৰি মাদুৰাই কংগ্ৰেছ কমিটীৰ বিষয়ববীয়া হিচাপে কাম কৰে। তাৰ পিছত তেওঁ কংগ্ৰেছ ছ’চিয়েলিষ্ট পাৰ্টিত যোগদান কৰে৷ ১৯৪০ চনত ভাৰতীয় কমিউনিষ্ট পাৰ্টিত তেওঁ যোগদান কৰে। দল বিভাজনৰ পিছত ভাৰতীয় কমিউনিষ্ট পাৰ্টি (মাৰ্ক্সবাদী)লৈ গুচি যায়।

১৯৭৪ চনত জানকী আম্মাল তামিলনাডু গণতান্ত্ৰিক মহিলা সন্থাৰ প্ৰতিষ্ঠাপক আছিল৷ তেওঁৰ লগত আছিল পোনমলাই পাপা উমানাথ।

তথ্যসূত্ৰ

শ্ৰেণী:সমাজকৰ্মী
শ্ৰেণী:ভাৰতৰ মহিলা সমাজকৰ্মী
লিথিয়াম

লিথিয়াম হৈছে এটা ৰাসায়নিক মৌল যাৰ ৰাসায়নিক চিহ্ন "Li" পাৰমাণৱিক সংখ্যা ৩। ই এক কোমল, ৰূপালী-বগা ক্ষাৰধাতু। সাধাৰণ পৰিস্থিতিত, ই হৈছে আটাইতকৈ পাতল ধাতু আৰু আটাইতকৈ পাতল কঠিন উপাদান। লিথিয়াম অতি সক্ৰিয় আৰু জ্বলনশীল, আৰু সেয়ে খনিজ তেলত সংৰক্ষণ কৰিব লাগে। লিথিয়াম পৰমাণুৰ বৰ্হি কক্ষত ১টা ইলেক্ট্ৰন আছে। ই s গোষ্ঠীৰ মৌল।.

ধৰ্ম আৰু গঠন

লিথিয়ামৰ ৰাসায়নিক আৰু ভৌতিক ধৰ্মসমূহ এনেধৰণৰ:
লিথিয়ামত থকা ইলেক্ট্ৰনৰ সংখ্যা ৩।
ইলেকট্ৰনীয় বিন্যাস 1s1.
পাৰমাণৱিক সংখ্যা (নিউক্লিয়াছত প্ৰটনৰ সংখ্যা): ৩
পাৰমাণৱিক ওজন (পৰমাণুৰ গড় ভৰ): ৬.৯৪১
ঘনত্ব: ০.৫৩৪ গ্ৰাম প্ৰতি ঘন চেণ্টিমিটাৰ
কোঠাৰ তাপমাত্ৰাত অৱস্থা: কঠিন
গলনাংক: ৩৫৬.৯ ডিগ্ৰী ফৰেনহেইট (১৮০.৫ ডিগ্ৰী চেলচিয়াছ)
উতলাংক: ২৪৪৮ ডিগ্ৰী ফৰেনহেইট (১৩৪২ ডিগ্ৰী চেলচিয়াছ)
আইছ'ট'প'টৰ সংখ্যা (বিভিন্ন সংখ্যক নিউট্ৰনৰ সৈতে একে পদাৰ্থৰ পৰমাণু): ১০; ২টা সুস্থিৰ
আটাইতকৈ সচৰাচৰ আইছ'টোপ: Li-7 (৯২.৪১ শতাংশ প্ৰাকৃতিক অৱস্থিতি), Li-6 (৭.৫৯শতাংশ প্ৰাকৃতিক অৱস্থিতি)

ব্যৱহাৰ

লিথিয়াম বেটেৰিত ব্যৱহাৰ কৰা হয়।
লুব্ৰিকেটিং গ্ৰীজ হিচাপে ব্যৱহাৰ কৰা হয়।
মানসিক ৰোগত ব্যৱহাৰ কৰা হয়।

তথ্য সংগ্ৰহ

শ্ৰেণী:ৰাসায়নিক মৌল
ৰামসাগৰ ৰাষ্ট্ৰীয় উদ্যান

ৰামসাগৰ ৰাষ্ট্ৰীয় উদ্যান হৈছে বাংলাদেশৰ এখন ৰাষ্ট্ৰীয় উদ্যান। ই দিনাজপুৰ জিলাৰ আউলিয়াপুৰ ইউনিয়নৰ অন্তৰ্গত তাজপুৰ গাঁৱত অৱস্থিত। উদ্যানখন দিনাজপুৰ সদৰৰ পৰা ৮ কিলোমিটাৰ দূৰৈত স্থিত "ৰামসাগৰ" হ্ৰদৰ চাৰিওফালে অৱস্থিত। ১৯৬০ চনত ৰামসাগৰক বাংলাদেশৰ বন বিভাগৰ তত্ত্বাৱধানলৈ অনা হয়। ১৯৯৫-৯৬ চনত ৰামসাগৰক আধুনিক পৰ্যটন কেন্দ্ৰ হিচাপে বিকশিত কৰা হয় আৰু ২০০১ চনৰ ৩০ এপ্ৰিলত ইয়াক ৰাষ্ট্ৰীয় উদ্যান হিচাপে প্ৰতিষ্ঠা কৰা হয়। পলাশীৰ যুদ্ধৰ পূৰ্বেই ৰজা ৰামনাথে এই হ্ৰদটো খনন কৰিছিল বুলি বিশ্বাস কৰা হয়। তেওঁৰ নামানুসাৰেই হ্ৰদটোৰ নাম ৰামসাগৰ দিয়া হৈছিল। হ্ৰদটো খনন কৰিবলৈ প্ৰায় ৩০,০০০ টাকা আৰু ১৫,০০,০০০ শ্ৰমিকৰ প্ৰয়োজন হৈছিল। উপকূলকে ধৰি হ্ৰদটোৰ পৰিসীমা ৪,৩৭,৪৯২ মিটাৰ, দৈৰ্ঘ্য ১,০৩১ মিটাৰ আৰু প্ৰস্থ ৩৬৪ মিটাৰ। গড় গভীৰতা প্ৰায় ১০ মিটাৰ।

পৰিচালনা

উদ্যানখন ৮জন কৰ্মচাৰীয়ে পৰিচালনা কৰে য’ত ১জন বন বিষয়া, ৩জন মালী, ৩জন বনৰক্ষী আৰু ১জন চকীদাৰ থাকে।

উদ্ভিদকুল আৰু প্ৰাণীকুল

উদ্যানখনত ডাঙৰ বৃক্ষ নাই; মথাউৰিৰে আগুৰি থকা এটা ডাঙৰ হ্ৰদ আছে। উদ্ভিদ আৰু প্ৰাণীৰ অধিকাংশই জলাশয়ৰ পৰিৱেশ তন্ত্ৰৰ সৈতে জড়িত।

উদ্ভিদ

এই অভয়াৰণ্যত, ১৩২টা পৰিয়ালৰ অন্তৰ্গত ২৭২টা উদ্ভিদ প্ৰজাতিৰ তথ্য পোৱা গৈছে। অভয়াৰণ্যখনত সাধাৰণতে দেখা পোৱা কিছুমান গছ হৈছে আম, জামু, তেঁতেলী, ভোলা আদি। এই উদ্যানৰ বিলুপ্ত প্ৰাণীসমূহ হ’ল ঢেঁকীয়াপতীয়া বাঘ, ভাৰতীয় নাহৰফুটুকী (Panthera pardus fusca), এশিঙীয়া গঁড়, ভাৰতীয় স্লথ ভালুক (Melursus ursinus), হায়েনা (Hyaena hyaena), নিলগাই (Boselaphus tragocamelus), ভাৰতীয় বনৰৌ (Manis crassicaudata), ভাৰতীয় ময়ূৰ (Pavo cristatus) আদি।

ভাবুকি

উদ্যানখনৰ ভিতৰৰ গছ-গছনিবোৰ স্থানীয় গাঁওবাসীয়ে খাদ্য, পশুখাদ্য, আচবাব বনোৱা, ঔষধ আৰু ইন্ধনৰ বাবে ব্যৱহাৰ কৰে। অতিমাত্ৰা শোষণৰ বাবে থলুৱা মাছৰ প্ৰজাতিয়ো হ্ৰাস পাইছে। উদ্যানখনৰ জৈৱ বৈচিত্ৰ্যক প্ৰভাৱিত কৰা আন কাৰকসমূহ হ’ল কৃষি প্ৰদূষণ, পলি, ৰোগ আৰু বানপানী।

লগতে চাওক

বাংলাদেশৰ সংৰক্ষিত অঞ্চলসমূহৰ তালিকা

তথ্য সংগ্ৰহ

শ্ৰেণী:বাংলাদেশৰ ৰাষ্ট্ৰীয় উদ্যান
শ্ৰেণী:বাংলাদেশৰ অৰণ্য
মই ইয়াত তুমি তাত

"মই ইয়াাত তুুুুমি তাত" কবি কুন্তলা কল্যাণী সন্দিকৈৰ দ্বিতীয় কাব্যগ্ৰন্থ | গ্ৰন্থখন প্ৰকাশ পাইছিল ২০২১ চনৰ ডিচেম্বৰ মাহত |

উদ্ধৃতি

১. "অনভিজ্ঞ কিশোৰৰ দৰে আঁকোৰ-গোঁজ হৈ কৈ উঠোঁ --

অকলেই চলাম বাঢ়নী পানীত জীৱনৰ নাও |"

২. "বিদায় বেলা আকৰ্ষণ তীব্ৰতৰ হোৱাটো স্বাভাৱিক"

৩. "আচম্বিতে বৰ দ্ৰুত লয়ত শেষ হৈ গ'ল সুখৰ আয়ুস |"

৪. "তুমি আহিবা, জিৰাবা,

মোৰ সাগ্ৰহ আতিথ্যত কৰ্পূৰ হৈ উৰি যাব

আমাৰ দীৰ্ঘ বিচ্ছেদৰ ক্লান্তি,"

তথ্যসূত্ৰ

সন্দিকৈ, কুুুুুুুন্তলা কল্যাণী (ডিচেম্বৰ, ২০২১), মই ইয়াত তুুুুমি তাত, সংস্কৃতি প্ৰকাশন, পৃৃৃৃষ্ঠা নং ৯, ১৩, ২৫, ২৭
এয়াৰ ইউনিয়নৰ ফাৰ্মান এফ.৬০ গলিয়াথ বিমান দুৰ্ঘটনা, আগষ্ট

১৯২৩ চনৰ আগষ্ট মাহত ১৯২৩ চনৰ ২৭ আগষ্টত যুক্তৰাজ্যৰ কেণ্টৰ ইষ্ট মলিঙত এয়াৰ ইউনিয়নৰ ফাৰ্মান এফ.৬০ গলিয়াথ দুৰ্ঘটনা সংঘটিত হয় আৰু ইঞ্জিন বিকল হোৱাৰ পিছত যাত্ৰীসকলৰ মাজত সৃষ্টি হোৱা আতংকৰ কথা জনায়। এই দুৰ্ঘটনাত এজন লোক নিহত হোৱাৰ লগতে প্ৰখ্যাত ফৰাচী অভিনেতা জাঁ মুৰাটকে ধৰি ৯ জন আহত হয়।

বিমান

জড়িত বিমানখন আছিল ফাৰ্মান এফ.৬০ গলিয়াথ এফ-এইচিবি, c/n4। ১৯২২ চনৰ এপ্ৰিল মাহত এই বিমানখনে কোম্পানী ডেছ মেছেজেৰীজ এৰিনেছৰ সৈতে সেৱা আৰম্ভ কৰিছিল আৰু ১৯২৩ চনৰ জানুৱাৰী মাহত এয়াৰ ইউনিয়নলৈ প্ৰেৰণ কৰিছিল।

উৰণ

এই বিমানখনে ফ্ৰান্সৰ পেৰিছৰ লে ব’ৰ্গেট বিমানবন্দৰৰপৰা ফ্ৰান্সৰ পাছ-ডি-কেলেছৰ বাৰ্ক হৈ যুক্তৰাজ্যৰ ছাৰেৰ ক্ৰয়ডন বিমানবন্দৰলৈ নিৰ্ধাৰিত আন্তঃৰাষ্ট্ৰীয় বিমান চলাইছিল। স্থানীয় সময় অনুসৰি প্ৰায় ১২:৩০ বজাত (১১:৩০ জিএমটি) লে ব’ৰ্গেটৰপৰা দুজন ক্ৰু আৰু আঠজন যাত্ৰীক লৈ যাত্ৰা আৰম্ভ কৰে। বাৰ্কত এটা নিৰ্ধাৰিত ষ্টপ কৰা হৈছিল, য’ত আৰু তিনিজন যাত্ৰী উঠিছিল। কেণ্টৰ লিম্পনেত সতৰ্কতামূলক অৱতৰণ কৰা হয়, য’ত বন্দৰৰ ৰেডিয়েটৰত লিক হোৱাটো মিস্ত্ৰীয়ে যত্ন লয়। লিম্পনেৰপৰা উৰণৰ প্ৰায় ৪৫ মিনিটৰ পিছত বিমানখন ইষ্ট ফাৰ্লিৰ ওপৰেৰে উৰি যোৱাৰ সময়ত[3] ষ্টাৰবৰ্ডৰ ইঞ্জিনটো বিকল হৈ পৰে। দুৰ্ঘটনাটোত বিমানখন ৰাইট অফ কৰা হৈছিল।

গাঁৱৰ মানুহে সহায়ৰ হাত আগবঢ়ায়, আৰু ধ্বংসাৱশেষৰপৰা যাত্ৰীসকলক উলিয়াই আনে। লণ্ডনৰ যাত্ৰী লেছলি গুণ্থাৰৰ মৃত্যু হয়। ৬ জন লোকক চিকিৎসাৰ বাবে মেইডষ্টোনৰ ৱেষ্ট কেণ্ট জেনেৰেল হাস্পতাললৈ লৈ যোৱা হয়। মেইডষ্টোন এম্বুলেন্স ব্ৰিগেডৰ দুখন এম্বুলেন্স উপস্থিত থাকে। ইষ্ট মলিঙৰ এটা ঘৰত কম গুৰুতৰভাৱে আহত তিনিজন লোকৰ চিকিৎসা কৰা হয়।

তদন্ত

৩০ আগষ্টত ইষ্ট মলিঙৰ শ্বিপ ইনত তদন্ত আৰম্ভ হয়। দুৰ্ঘটনাটোৰপৰা ৰক্ষা পোৱা এজন ব্যক্তিয়ে অস্বীকাৰ কৰে যে ষ্টাৰবৰ্ড ইঞ্জিন বিকল হোৱাৰ পিছত যাত্ৰীসকলৰ মাজত কোনো ধৰণৰ আতংকৰ সৃষ্টি হোৱা নাছিল, আৰু বিমানখনৰ সন্মুখৰ কেবিনৰপৰা পিছফালে চাৰিজন যাত্ৰীক স্থানান্তৰ কৰাটো মেকানিকৰ নিৰ্দেশনা অনুসৰি হৈছিল। তদন্ত ১১ ছেপ্টেম্বৰলৈকে স্থগিত ৰখা হৈছিল যাতে আন ভুক্তভোগীসকলে সাক্ষ্য দিব পৰাকৈ যথেষ্ট পৰিমাণে সুস্থ হৈ উঠে। পুনৰ আৰম্ভ হোৱা তদন্তত পাইলটে সাক্ষ্য দিছিল। কৰ’নাৰে সিদ্ধান্ত লয় যে, তদন্তত আৰু পলম কৰিলে একো লাভ নহ’ব, আৰু জুৰীয়ে ভুক্তভোগীৰ ক্ষেত্ৰত “আকস্মিক মৃত্যু’’ৰ ৰায় বাহাল ৰাখে।

তথ্যসূত্ৰ

শ্ৰেণী:বিমান দুৰ্ঘটনা